b'\n_START_ARTICLE_\nRozalija Sr\xc5\xa1en\n_START_SECTION_\n\xc5\xbdivljenjepis\n_START_PARAGRAPH_\nRozalija se je rodila o\xc4\x8detu Matiji, ki je bil sodni pisar v avstrijski dr\xc5\xbeavni upravi in materi Rozaliji, roj. Zoran, je bila doma iz Sadinje vasi. Dru\xc5\xbeina se je kmalu po njenem rojstvu preselila v Vipavo, nato v Ljubljano in nazadnje v Kranj. Rozalija je nato pri 17 letih od\xc5\xa1la v ZDA, kjer je postala filmska igralka. V Hollywoodu je nato leta 1921 dobila svojo prvo pomembnej\xc5\xa1o vlogo v filmu Kolo sre\xc4\x8de. Kasneje je dobila \xc5\xa1e vloge v filmih Vesela vdova, Padla angela, Kak\xc5\xa1na je cena ljubezni, Tatica src, Krila (nagrajen z oskarjem) in nekaj drugih, manj uspe\xc5\xa1nih filmih. Skupaj je nastopila v 20 nemih filmih, igrala pa tudi v gledali\xc5\xa1\xc4\x8du in napisala ve\xc4\x8d kraj\xc5\xa1ih iger. Iz filmskega sveta se je umaknila ob za\xc4\x8detkih zvo\xc4\x8dnega filma. Ve\xc4\x8dinoma je nastopala v stranskih vlogah, kjer je najve\xc4\x8dkrat igrala eksoti\xc4\x8dno in usodno \xc5\xbeensko]] . V svoji karieri se je uspela prebiti med precej za\xc5\xbeelene igralke, ki se jim je ponudila prilo\xc5\xbenost nastopiti z nekaterimi najve\xc4\x8djimi zvezdami nemega filma, kot so bili Lon Chaney, Lewis Stone in Laura La Plante.'